tomron87/hebrew-wikipedia-sentences-corpus huggingface dataset:
הר הגעש היה רדום במשך מאות בשנים וכל שנשאר מעברו הגעשי היה לוע בודד בפסגתו, ופעילות פומרולות שולית, והוא היה מכוסה בצמחייה עבותה.
ואז, באופן בלתי צפוי, הוא התפרץ ב-1968, והרס את העיירה הקטנה טבקון (Tabacón).
בשל ההתפרצות נוצרו שלושה לועות על המדרון המערבי, אבל רק אחד מהם שרד עד ימינו.
מאז אוקטובר 2010, נראה כאילו הפעילות הגעשית של ארנל הולכת ופוחתת וההתפוצצויות הלכו ונעשו נדירות, כאשר לא דווח על שום התפוצצות בין דצמבר 2010 ואוקטובר 2012.
ארנל הוא הר הגעש הצעיר והפעיל מכל הרי הגעש בקוסטה ריקה.
מדענים הצליחו לתארך את פעילותו עד לפני 7,000 שנים.
הוא אחד משבעת הרי הגעש הפעילים היסטורית בקוסטה ריקה יחד עם פואס (Poás), איראסו (Irazú), מירבאייס (Miravalles), אורוסי (Orosí), מכלול רינקון דה לה וייחה (Rincón de la Vieja) וטוריאלבה (Turrialba).
עד 2010 היה זה הר הגעש הפעיל ביותר בקוסטה ריקה, ואחד מעשרת הרי הגעש הפעילים ביותר בעולם.
ההר שימש במשך שנים ארוכות כר נרחב למחקר עבור וולקנולוגים.
הר הגעש שוכן במרכז הפארק הלאומי הר הגעש ארנל באזור הצפוני של המדינה, 15 קילומטרים מנפת לה פורטונה (La Fortuna) בקנטון סן קרלוס (San Carlos) בקוסטה ריקה.
גשמים יורדים כל השנה, אבל בעיקר בין יוני לאוקטובר.
כמות המשקעים השנתית יכולה להגיע ל-5,000 מילימטרים.
אזור הר הגעש ארנל הוא חלק חשוב מקו פרשת המים של אגם ארנל.
מימי האגם שהורחב בצורה מלאכותית משמשים תחנת כוח הידרואלקטרית המחוברת לרשת החשמל הארצית.
לארנל יש מספר לועות משנה שהתפרצו בעבר.
צ'אטו (Chato) הוא חרוט געשי רדום.
ההר התפרץ לראשונה לפני 38,000 שנים במהלך הפליסטוקן והתפרץ לאחרונה לפני 3,500 שנים.
צ'אטיטו (Chatito) () הוא כיפת לבה בגובה 1,100 מטרים.
אספינה (Espina) היא כיפת לבה נוספת.
ביום שני, 29 ביולי 1968, בשעה 07:30, התפרץ הר הגעש ארנל לפתע ובעוצמה.
ההתפרצויות נמשכו באותה עוצמה במשך כמה ימים, כשהן מכסות 15 קילומטרים רבועים בסלעים, לבה ואפר געשי.
עד שההתפרצות הסתיימה נהרגו 87 תושבים ונהרסו 3 כפרים קטנים: טבקון (Tabacón), פואבלו נואבו (Pueblo Nuevo) וסן לואיס (San Luís).
בשטח המשתרע על כ-232 קילומטרים רבועים הורגשו תוצאות ההתפרצות: יבולים הושחתו, רכוש נהרס ובהמות משק רבות מתו.
בשיא הפעילות העזה נפלטו מההר סלעים גדולים, כמה מהם במשקל של כמה טונות, למרחק של כקילומטר מההר.
עקב ההתפוצצות נוצרו שלושה לועות פעילים חדשים.
כששלושת היישובים נהרסו בצד המערבי של הר הגעש, בתי עיירה בשם אל בוריו (El Borio) בצד המזרחי לא נפגעו.
עקב כך שונה שם העיירה לאחר שהר הגעש הפסיק להתפרץ ללה פורטונה (La Fortuna - "בת המזל").
בין 17 ל-21 ביוני 1975 התחוללו כמה מפולות מאחד הלועות.
הצמחייה לאורך נהר טבקון נהרסה וחומר געשי רב הצטבר על קרקעית הנהר.
ארבע התפוצצויות גדולות העיפו כמויות גדולות של אפר לשמים.
האפר התפרץ עד למרחק של 26 קילומטרים.
לאחר תקופה של שבה היו מדי פעם קילוחי לבה, החל שלב התפוצצויות חדש.
מדי יום התרחשו בין 3 ל-20 התפוצצויות בקנה מידה נמוך עד בינוני.
התפוצצויות של קיטור, מים, גזים ואפר הגיעו לגבהים של 5 קילומטרים, והרוחות נשאו את הטפרה מעבר לאגם ארנל והעיירה טילראן (Tilarán).
הקיר הדרום מערבי של אחד הלועות התמוטט וגרם להיווצרות כמה זרמים פירוקלסטיים.
הפרצה בקיר הלוע הייתה בצורת האות V, עומקה היה כ-60 מטרים ורוחבה כ-100 מטרים.
דרך פרצה זו החל לזרום קילוח לבה.
קילוחי לבה החלו לסתום את הלוע שבו הייתה הפרצה והשקיעו חומרים סביבו.
בתקופה זו החל הר הגעש לייצר קילוחי לבה סדירים, המלווים מדי פעם בהתפוצצויות של גזים.
זה היה דפוס הפעילות הגעשית של הר הגעש עד 5 במאי 1998.
ביום שלישי, 5 במאי 1998, התרחשה סדרה של התפרצויות גדולות בהר הגעש ארנל.
התפרצות הראשונה אירעה בשעה 1:05 בצהריים, כשחלק מהקיר הצפון מערבי של הלוע התפרק.
כמויות גדולות של לבה, סלעים ואפר התרוממו מהר הגעש במהלך התפוצצות זו.
התפרצות נוספת התרחשה בשעה 02:20 כשחומרים געשיים נפלטו מאותו מקום בלוע.
השלטונות הכריזו על מצב חירום אדום, כאמצעי זהירות רגיל, סגרו את הכביש בין לה פורטונה לטילראן, שהתוואי שלו נושק לצידו הצפוני של הר הגעש, ופינו 450 אנשים (מרביתם תיירים) מהאזור הסמוך, כולל מכמה בתי מלון ועסקי תיירות.
לא היו דיווחים על פגיעות בנפש מפעילות זו.
בשעה 05:20 הר הגעש המשיך לפלוט חומרים, אבל עוצמת ההתפרצות קטנה במידה ניכרת.
ההתפרצויות של 7 במאי 1998 גרמו נזקים לשטח של שני קילומטרים רבועים והחריבו שטח מיוער בשטח של 400 על 100 מטרים בקרבת ההר.
סדק באורך 500 מטרים ובעומק 10 מטרים נפתח בקיר הלוע וכל החומרים נשפכו בצד זה של ההר.
במהלך יום זה דווח על 23 התפרצויות, בין 01:05 בצהריים ל-0:7:00 בערב, ואחר-כך שב ההר למצב הרגיל.
השלטונות דיווחו שאין פעילות יוצאת דופן והפארק נפתח מחדש באותו שבוע.
סייסמולוגים מקומיים חקרו את פעילות הר הגעש והפקחים של הפארק המשיכו לאכוף בקפידה את תחום הבטיחות שאסור היה להיכנס אליו.
"ארני" רייזן היה כדורסלן אמריקאי ששיחק במשך 10 עונות בליגת ה-NBA בעמדת הסנטר.
ממוצעיו לאורך הקריירה הם 12.0 נקודות, 9.7 ריבאונדים ו-1.7 אסיסטים למשחק.
בשנת 1998 הוצג כחבר בהיכל התהילה של הכדורסל.
רייזן נולד בעיר ויליאמסטאון שבקנטקי.
בשנת 1942 החל ללמוד באוניברסיטת מזרח קנטקי, ושנה לאחר מכן עבר לאוניברסיטת המדינה של אוהיו, אותה הוביל לשתי הופעות רצופות בפיינל פור ה-NCAA (1944–1945).
בשנת 1945 חתם רייזן בקבוצת אינדיאנפוליס קאוצקיס מליגת ה-NBL, ושיחק במדיה במשך שנתיים וחצי.
במהלך עונת 1947/1948 עבר לרוצ'סטר רויאלס והוביל אותה לגמר ה-NBL, כששיחק לצד אל סרבי, רד הולצמן ובוב דייוויס.
בסדרת הגמר הפסידו הרויאלס למיניאפוליס לייקרס של ג'ורג' מייקן בתוצאה 3-1. בעונת עברה רוצ'סטר לשחק בליגת ה-NBA, וצירפה את הגארד בובי וונזר שהחליף את סרבי.
ב-7 העונות הבאות הובילו שלישיית הכוכבים רייזן, וונזר ודייוויס את הרויאלס ל-7 הופעות רצופות בפלייאוף ה-NBA, ולזכייה באליפות עונת .
בסדרת הגמר של אותה עונה גברה רוצ'סטר על ניו יורק ניקס בתוצאה 4-3, הודות לרייזן שהוביל את קלעי קבוצתו עם 21.7 נקודות בממוצע למשחק.
בכל 4 העונות בין 1952 ל-1955 נבחר רייזן להשתתף במשחק האולסטאר, ובעונת 1948/1949 נבחר לחמישייה השנייה של העונה לאחר שקלע שיא קריירה של 16.6 נקודות בממוצע למשחק (רביעי ב-NBA) באחוזי הקליעה הטובים בליגה (42.3%).
לקראת עונת נמכר רייזן לבוסטון סלטיקס, בה שימש בשלוש העונות הבאות כמחליף מהספסל לצמד הגבוהים ביל ראסל וטום היינסון.
בעונת זכה עם הסלטיקס באליפות ה-NBA, לאחר שגברו בסדרת הגמר על סנט לואיס הוקס בתוצאה 4-3. בסיום עונת פרש ממשחק, בגיל 33.
בעת פרישתו דורג במקום ה-14 ברשימת הקלעים המובילים בתולדות ה-NBA, עם 7,633 נקודות, ובמקום השביעי ברשימת הריבאונדרים, עם 5,011 ריבאונדים.
ב-4 באוגוסט 2012 מת רייזן ממחלת הסרטן, בגיל 87.
ארנסט ת'ורוולד "ארני" ג'ונסון הבן הוא שדרן ספורט עבור Turner Sports ועבור CBS Sports.
ג'ונסון הוא הקול המוביל בתוכנית "מייג'ור ליג בייסבול ב-TBS", מנחה תוכנית הטלוויזיה Inside the NBA ב-TNT, ותורם לכיסוי טורניר אליפות המכללות בכדורסל עבור טרנר ועבור CBS.
הוא בנו של ארני ג'ונסון האב, לשעבר מגיש במייג'ור ליג בייסבול וקריין מהלך-אחר-מהלך של קבוצת אטלנטה ברייבס.
ג'ונסון החל את הקריירה ב-1977, כשעוד היה סטודנט באוניברסיטת ג'ורג'יה, כאשר הוא החל לשמש כמנהל חדשות וספורט עבור תחנת הרדיו WAGQ-FM באת'נס שבג'ורג'יה.
הוא החזיק במשרה זו עד 1978, אז סיים BA בעיתונאות בהצטיינות יתרה באוניברסיטת ג'ורג'יה.
ב-1979 החל ג'ונסון את קריירת ההגשה שלו ברשת הטלוויזיה WMAZ-TV במייקון שבג'ורג'יה.
הוא עבד שם בתור מגיש חדשות עד 1981, אז עבר לספרטנבורג שבדרום קרוליינה ועבד בתור עיתונאי ברשת WSPA-TV.
ג'ונסון חזר לג'ורג'יה ב-1982, ועבד באטלנטה בערוץ WSB-TV בתור כתב חדשות כללי.
הוא היה לכתב הספורט הראשי בתחנה בסופי שבוע ב-1983. הוא החזיק בתפקידו זה עד שנת 1989. באותה שנה עזב כדי להצטרף לטרנר ספורט.
מ-1993 עד 1996 הגיש ג'ונסון את משחקי הבייסבול של אטלנטה ברייבס עבור SportSouth (כיום FSN South) לצד אביו, ארני ג'ונסון האב.
ג'ונסון, הידוע כ"אי ג'יי", עובד בתור מנחה בסיקור ה-NBA בערוץ TNT, כולל תוכניות קדם-המשחק והמחצית, והתוכנית המפורסמת של הרשת לאחר משחקים, Inside the NBA.
הוא מנחה את התוכנית מאז 1990.
בסוף כל שידור, ג'ונסון מציג "סטטיסטיקת אי ג'יי המגניבה של הלילה" (E.J.'s Neat-O Stat of the Night), אשר הפכה לחלק פופולרי מהתוכנית.
בכל התוכניות הקשורות ל-NBA ג'ונסון מופיע לצד כוכבי ה-NBA לשעבר קני סמית', צ'ארלס בארקלי ושאקיל אוניל, ולעיתים גם כריס ובר, גרנט היל או רג'י מילר.
בעונה הסדירה 2012–2013 הוא כיסה את ה-NBA לצד פני הארדוויי ודניס סקוט בזמן שסמית' ובארקלי כיסו את אליפות המכללות ב-CBS.
ג'ונסון הוא גם המנחה של Tuesday Fan Night בתחנת האחות, NBA TV, לצד ובר ולצד גרג אנתוני.
הוא גם המנחה של תוכנית הערוץ Open Court, תוכנית ובה פאנל בנושאי כדורסל בכיכובם של ג'ונסון ורוטציה של שישה חברי הפאנל (כולם אנליסטים העוסקים ב-NBA ברשת TNT), שדנים במגוון נושאים, החל מההיסטוריה של ה-NBA למתרחש בימים אלו ב-NBA.
בנוסף לעבודה בכדורסל, ג'ונסון הוא גם קריין מהלך-אחר-מהלך ב-TNT המסקר את סבב ה-PGA בגולף.
ב-TBS, ג'ונסון עבד בתור מנחה בתוכניות פוטבול המכללות של הערוץ.
בשנת 2002 זכה ג'ונסון בשותפות בפרס אמי לספורט עבור אישיות ספורט – מנחה, לצד בוב קוסטס, מנחה ב-NBC וב-HBO.
זו הייתה הפעם הראשונה שג'ונסון היה מועמד לפרס אמי לספורט.
ב-2006 זכה ג'ונסון פעם נוספת בפרס, הפעם לבד, ועצר את רצף שש השנים שבו זכה קוסטס בפרס, כולל השנה בה חלקו את הפרס.
מ-2007 ועד 2009 עבד ג'ונסון בתור מנחה לצד קל ריפקין ג'וניור בסיקור ה-MLB ב-TBS.
בשנת 2010 הוא עבר לתפקיד קריין מהלך-אחר-מהלך עבור הרשת, והיה השדרן הראשי עבור בכיסוי הפלייאוף ב-TBS, כולל אליפות האמריקן ליג ב-2010. הוא שידר גם 40 משחקים של אטלנטה ברייבס בערוץ-האחות WPCH-TV.
עבודתו של ג'ונסון ב-TNT כללה תפקידים כמו מנחה אולפן באליפות וימבלדון משנת 2000 עד 2002, מנחה תוכניות NFL בשנים 1990–1997, משימות שונות במשחקי הרצון הטוב ב-1994, ב-1998, וב-2001, כמו גם באולימפיאדת החורף 1992 באלברוויל שבצרפת ובאולימפיאדת החורף 1994 בלילהאמר.
הוא היה מנחה אולפן עבור סיקור מונדיאל 1990 ב-TNT.
הוא גם הנחה בשותפות עם ברקלי את התוכנית, Listen Up!.
מעבודות העבר שלו ב-TBS עבודה בתור מנחה כיסוי ה-NBA בערוץ.
ג'ונסון גם הנחה את תחרויות הרמת משקולות ב-NBC באולימפיאדת הקיץ 2000 בסידני.
הוא משמש גם כמנחה טורניר ה-NCAA עבור CBS ועבור טרנר לסירוגין עם גרג גמבל.
ב-2015 זכה ג'ונסון בפרס אמי השלישי שלו בקטגוריית מנחה האולפן הטוב ביותר, ונתן את הפרס לבנותיו של סטיוארט סקוט המנוח, שמת בינואר 2015.
ג'ונסון ואשתו שריל, יועצת מקצועית מורשה, מתגוררים בבראסלטון שבג'ורג'יה ולהם שני ילדים ביולוגיים וארבעה ילדים מאומצים.
ג'ונסון, נוצרי מאז 1997, עובד על בסיס קבוע עם אגודת ספורטאים נוצרים (FCA), ספורטאים בפעולה (AIA) ורגל השומרוני.
ג'ונסון הוא אוהד אטלנטה ברייבס.
במהדורת 10 בנובמבר 2016 של Inside The NBA, ג'ונסון והמנחים לצדו דנו בבחירות לנשיאות ארצות הברית 2016 ועל המהפך של דונלד טראמפ שהוביל לניצחון על הילרי קלינטון.
תוך כדי דבריו, ג'ונסון דיבר על אמונתו, ועל רצונו שבעתיד נוכל לומר שנשיאותו של טראמפ הייתה בסדר.
כמו כן גילה כי הוא העניק את הקול שלו למושל אוהיו ג'ון קייסיק, שהיה מ-16 המועמדים הרפובליקנים, והאחרון לבטל את הקמפיין שלו.
וידאו של הקטע היה לוויראלי במדיה החברתית ונצפה מיליוני פעמים.
באביב 2017 הוא פרסם ממואר ,Unscripted.
ב-31 באוקטובר נפטר בנו המאומץ של ארני, מייקל ג'ונסון ממחלת הניוון שרירים ממנה סבל.
ב-2003 אובחן ג'ונסון כבעל לימפומה שאינה הודג'קין, אבל המשיך בעבודתו עד יוני 2006, אז החל בטיפול למיגורה.
בשל הסרטן שלו, ג'ונסון פספס את כיסוי אליפות בריטניה הפתוחה בגולף ב-TNT ואת אליפות PGA, שתי אליפויות הגולף המרכזיות האחרונות ב-2006. ג'ונסון חזר ל-Inside the NBA ב-31 באוקטובר 2006, בעודו ממשיך בטיפולי כימותרפיה.
ארנים זולא הוא דמות בדיונית של נבל-על המופיעה בחוברות הקומיקס קפטן אמריקה ביקום מארוול קומיקס.
הדמות הופיעה לראשונה בחוברת Captain America #208 מאפריל 1977, והיא נוצרה בידי הכותב והמאייר ג'ק קירבי.
ארנים זולא הוא מדען וביוכימאי גאון ממוצא שווייצרי, שנולד בתחילת שנות ה-20 והיה שווה ביכולותיו למדענים גאוניים דוגמת הרברט וינדהאם וג'ונתן דרו.
יכולותיו המתקדמות בהנדסה גנטית הובילו אותו להצטרפות ל, שרצתה להיעזר בכישוריו ליצירת גזע עליון חדש.
במהלך מלחמת העולם השנייה עבד זולא לצד הברון היינריך זמו, ונקלע לעימות נגד קבוצת הפולשים כשניסה להשתמש ב-DNA של קפטן אמריקה, הסאב מרינר, הלפיד האנושי וטורו ליצירת חייל-על בשירות הנאצים.
על מנת להינצל מווירוס מפלצתי שיצר, זולא העביר את תודעתו לגוף רובוטי, עליו מותקנת "קופסת ESP" המעניקה לו יכולות על-חושיות שונות.
לקראת תום המלחמה הציג זולא בפני אדולף היטלר שיבוט שנוצר עבורו במקרה שייהרג, הדריך את הגולגולת האדומה להציב את עצמו בהקפאה, והצטרף לארגון הידרה של ברון סטרוקר.
בשנים הבאות היה זולא אחראי על קיומו של היטלר בתוך שיבוט הנודע בשם "סוחר-השנאה", וכן על יצירת מגוון יצורי כלאיים דמויי אדם במימונו של הגולגולת האדומה.
עבודתו לצד הגולגולת האדומה הובילה אותו לעימות ראשון בגופו הרובוטי נגד קפטן אמריקה, שנתקל בזולא בג'ונגל במרכז אמריקה לאחר קרב נגד אחד מיצורי הכלאיים שלו.
זולא המשיך בעבודותיו הזדוניות, והתנסה במרוצת השנים ביצירת שיבוטים, הענקת כוחות-על ושטיפת מוח.
הוא לקח חלק פעיל בקנוניה להתנקשות בחייו של קפטן אמריקה, וסייע לגולגולת האדומה ולדוקטור פאוסטוס לתמרן את הסוכנת שרון קרטר להתנקשות בחיי אהובה.
בתחילת העשור השני של המאה ה-21 נסוג זולא ל"ממד Z", עולם טכנולוגי אותו יצר ואכלס במוטציות מעשה ידיו, שבו הזמן עובר במהירות מואצת בהשוואה לכדור הארץ.
קפטן אמריקה התקיף את ממלכתו החדשה של זולא, והצליח לחלץ תינוק מהונדס-גנטית, אותו גידל בממד Z בשם "איאן רוג'רס".
קפטן אמריקה ובנו חברו לזן חייזרי יליד ממד Z והובילו מרד נגד זולא, שסופו בקריסת ממד Z, מותה לכאורה של שרון קרטר ועריקתה של ג'ט בלאק זולא, בתו של ארנים זולא ואחותו של איאן, לצדו של קפטן אמריקה.
מאוחר יותר השתתף זולא באירועי "אימפריה סודית" כחבר במועצה העליונה של הידרה.
את דמותו של ארנים זולא בסרטי הלייב אקשן "קפטן אמריקה" ו"קפטן אמריקה: חייל החורף" מגלם השחקן טובי ג'ונס, ששב לגלם את דמותו בסדרת הטלוויזיה "הסוכנת קרטר".
בסרט "קפטן אמריקה" מופיע זולא כמדען נאצי שמסייע לגולגולת האדומה.
בהמשך, כפי שמתגלה בסרט "קפטן אמריקה: חייל החורף", זולא חדר לשורות סוכנות ולקח חלק בהפיכתו של באקי ברנס לחייל החורף.
הוא העביר את תודעתו למחשב על עקב מחלה סופנית, ותמרן את פעולותיה הסמויות של הידרה בתוך סוכנות S.H.I.E.L.D.
ג'ונס דיבב גרסה חלופית של זולא בסדרת האנימציה "מה אם...?".
ארנלדו טאמאיו מנדס (בספרדית: Arnaldo Tamayo Méndez; ) הוא קוסמונאוט קובני, שטס לחלל במשימה במסגרת תוכנית אינטרקוסמוס.
ארנלדו טאמאיו מנדס נולד גואנטנמו, קובה.
הוא התגייס לחיל האוויר הקובני, ותחילה שירת בתפקיד טכני.
בהמשך הוא למד טייס בברית המועצות.
בשנת 1981 הוא ביצע טיסה בחללית סויוז 38 לצד יורי רומננקו.
במהלך טיסה זו הוא ביצע מספר מחקרים.
לאחר סיום הטיסה חזר לקובה והמשיך לשרת בחיל האוויר.
במשך מספר שנים הוא היה אחראי על שיתוף פעולה בינלאומי של חיל האוויר הקובני.
ארנור סיגורדסון (באיסלנדית: Arnór Sigurðsson; נולד ב-15 במאי 1999) הוא כדורגלן איסלנדי שמשחק כקשר עבור מאלמו.
סיגורדסון תואר כשחקן מפתח עבור נורשפין (IFK Norrköping) בעונת 2018, שם הוא שיחק כקשר התקפי.
ב-31 באוגוסט 2018, סיגורדסון חתם על חוזה ל-5 שנים עם מועדון צסק"א מליגת העל הרוסית.
דמי ההעברה עמדו על כ-40 מיליון קרונות שוודית (כ-4,4 מיליון ליש"ט), דמי שיא שקיבל מועדון IFK Norrköping.
סיגורדסון עשה את הופעת הבכורה שלו עבור צסק"א ב-19 ספטמבר 2018 במשחק נגד ויקטוריה פלזן והפך לשחקן האיסלנדי הצעיר ביותר אי פעם להופיע במשחק ליגת האלופות.
הוא הבקיע את השער הראשון שלו עבור צסק"א ב-7 בנובמבר 2018 במשחק ליגת האלופות נגד רומא.
ארבעה ימים לאחר מכן, הוא הבקיע שער הבכורה שלו בליגה הרוסית בניצחון 0–2 על זניט.
את הדאבל הראשון שלו הבקיע בדרבי של מוסקבה, בניצחון 0–2 על ספרטק ב-6 באפריל 2019.
ב-21 ביוני 2023 הושאל סיגורדסון אל בלקברן רוברס.
ב-26 בדצמבר 2023 חתם במועדון בהעברה קבועה.
הוא עשה את הופעת הבכורה שלו עבור איסלנד ב-15 בנובמבר 2018 בליגת האומות במשחק נגד בלגיה.
ב-14 באוקטובר 2019 כבש שער בכורה עבור הנבחרת בניצחון נגד נבחרת אנדורה.
ב-2 ביוני 2022 כבש שער בתיקו נגד נבחרת ישראל באצטדיון סמי עופר.
ארנסט לי פלטשר הוא פוליטיקאי ורופא אמריקאי.
ב-1998 נבחר לראשונה לבית הנבחרים של ארצות הברית, שם כיהן שלוש תקופות כהונה רציפות.
הוא התפטר מבית הנבחרים ב-2003 לאחר שנבחר למושל קנטקי ה-60, ושירת בתפקיד זה עד לשנת 2007. טרם כניסתו לפוליטיקה, היה פלטשר רופא המתמחה ברפואת משפחה וכומר בפטיסטי הדיוט.
פלטשר הוא חבר המפלגה הרפובליקנית.
פלטשר בוגר אוניברסיטת קנטקי, והתגייס לחיל האוויר של ארצות הברית בניסיון להגשים את חלומו להיות טייס חלל.
הוא עזב את חיל האוויר לאחר שקיצוצים בתקציב צמצמו את שעות טיסותיו בטייסת בה שירת והשלים לימודי רפואה, בתקווה להרוויח מקום במשימת חלל כאזרח.
תקוותיו אלו נגוזו בעקבות התדרדרות בראייתו, והוא עבר למגזר הפרטי כרופא משפחה וככומר בפטיסטי הדיוט.
הוא היה פעיל בפוליטיקה המקומית בקהילתו ונבחר לבית הנבחרים של קנטקי ב-1994. שנתיים לאחר מכן הוא התמודד למושב בבית הנבחרים האמריקאי, אך הפסיד במירוץ לסקוטי באסלר, חבר בית הנבחרים המכהן.
כאשר באסלר פרש מהמירוץ לבית הנבחרים לקראת בחירות 1998, התמודד פלטשר בשנית למושבו והביס את חבר הסנאט של קנטקי ארנסטו סקורסון הדמוקרטי.
עד מהרה הוא מיצב עצמו כאחד בעלי הידע הבכירים של חברי הקונגרס הרפובליקנים בתחום הבריאות.
פלטשר נבחר למושל קנטקי בנובמבר 2003 אחרי שניצח את התובע הכללי של קנטקי בן צ'נדלר.
בראשית כהונתו הצליח פלטשר לחסוך כספים למען תקציב מדינת קנטקי על ידי ארגון מחדש של הרשות המבצעת.
הוא הציע לערוך רפורמות במערך המיסים של המדינה ב-2004, אבל יוזמה זו נתקלה בהתנגדות מצד בית המחוקקים של קנטקי.
כאשר הרפובליקנים בסנאט הקנטקאי התעקשו לקשור את הרפורמות לתקציב המדינה, התכנס בית המחוקקים מבלי להעביר אף אחת מההצעות של פלטשר והסיעה הרפובליקנית בסנאט, וקנטקי התנהלה תחת תוכנית הוצאות ביצועיות שנחתמה בידי פלטשר עד שנת 2005, כאשר התקציב והתקנות עברו.
מאוחר יותר ב-2005, התובע הכללי של קנטקי גרג סטמבו, נושא המשרה הבכירה ביותר בקנטקי מטעם המפלגה הדמוקרטית, פתח בחקירה פלילית במטרה לברר האם שיטות ההעסקה של ממשל פלטשר הפרו את "שיטת הכישורים" של המדינה.
חבר מושבעים גדול קבע כי יש להגיש כתבי אישום נגד אנשיו של פלטשר, ובסופו של דבר נגד פלטשר עצמו.
פלטשר העניק חנינות לכל מי שהסתבך בפרשה, אך לא חן את עצמו.
אף על פי שהחקירה הסתיימה בהסדר טיעון בין פלטשר וסטמבו בשלהי 2006, הפרשה האפילה על כוונתו של פלטשר להתמודד מחדש למשרת המושל ב-2007. בבחירות המקדימות שנערכו במפלגה הרפובליקנית לבחירת מועמד המפלגה למושל גבר על חברת הקונגרס לשעבר אן נורת'אפ, אך בבחירות הכלליות הפסיד למועמד הדמוקרטי סטיב בישיר.
לאחר תום כהונתו כמושל, הוא חזר לתחום הרפואי כמייסד ומנכ"ל חברת "אלטון בריאות".
ארנסט לי פלטשר נולד בעיר מאונט סטרלינג שבצפון-מזרח קנטקי ב-12 בנובמבר 1952. הוא השלישי מבין ארבעת ילדיהם של הארולד פלטשר האב ורעייתו מרי.
בבעלות משפחתו היה משק חקלאי וחנות כללית בסמוך לקהילה מינס.
אביו הרולד עבד בנוסף עבור החברה "קולומביה גז".
כאשר פלטשר היה בן שלושה שבועות, עותק אביו הרולד לעיר הנטינגטון שבוירג'יניה המערבית.
שנתיים לאחר מכן, משפחת פלטשר שבה לקנטקי הפעם למחוז רוברטסון, שם התגוררה עד תחילת לימודיו של פלטשר בכיתה א'.
המשפחה עברה דירה שוב במסגרת העיתוקים של הרולד ולבסוף התיישבה בלקסינגטון.
פלטשר למד בבית הספר התיכון לאפייט שבלקסינגטון, שם היה חבר במועדון הבטא הלאומי.
במהלך השנה האחרונה בתיכון, הוא היה נגן סקסופון ידוע לשמצה בקנטקי ונבחר למלך נשף הסיום.
לאחר שסיים את לימודיו התיכוניים ב-1970, הוא נרשם לאוניברסיטת קנטקי.
הוא נשבע אמונים ונהיה לחבר באחוות דלתא תאו דלתא.
אחרי השנה הראשונה שלו, הוא נישא למי שהייתה מושא אהבתו בתיכון, גלנה פוסטר.
לבני הזוג נולדו שני ילדים, רייצ'ל ובן, וארבעה נכדים.
פלטשר שאף להיות אסטרונאוט והצטרף לתוכנית להכשרת קציני המילואים של חיל האוויר האמריקאי.
ב-1974, הוא קיבל תואר ראשון בהנדסת מכונות, וסיים את לימודיו בהצטיינות.
לאחר סיום לימודיו הגבוהים הצטרף באורח רשמי לחיל האוויר של ארצות הברית.
לאחר שהוכשר כטייס באוקלהומה, הוא הוצב באלסקה, שם שירת כמפקד מטוס מקדונל דאגלס F-4 פנטום ומפקד כוח התראה של פיקוד הגנת האוויר והחלל של צפון אמריקה.
במהלך המלחמה הקרה, תפקידיו כללו פיקוד על טייסות שיירטו מטוסים צבאיים של ברית המועצות.
ב-1980, בעקבות קיצוצים בתקציב שצמצמו את ההיקף של שעות הטיסה שלו, דחה פלטשר הצעה לתפקיד קבוע בחיל האוויר.
הוא עזב את חיל האוויר בדרגת קפטן, ועוטר באות הצטיינות חיל האוויר ובאות מובחר היחידה.
פלטשר נרשם מאוחר יותר לבית הספר לרפואה באוניברסיטת קנטקי, בתקווה שידע מקצועי ברפואה לצד רקע צבאי, יקנה לו מקום אזרחי במשימת חלל.
ב-1984 הוא סיים את לימודיו בבית הספר לרפואה עם תואר דוקטור לרפואה, אך ראייתו המתדרדרת אילצה אותו לנטוש את חלומותיו להיות אסטרונאוט.
ב-1983, כנסיית הבפטיסטים הפרימטיביים של לקסינגטון הכשירה את פלטשר ככומר הדיוט.
ב-1984 חנך לראשונה מרפאת משפחה בלקסינגטון.
בצוותא עם עמיתו לכיתה לשעבר, ד"ר ג'יימס ד.
ג'ורג', הוא ייסד את ארגון רופאי המשפחה של דרום לקסינגטון ב-1987. במשך שנתיים הוא מילא את תפקיד המנכ"ל של הקרן "הרפואית סנט ג'וזף", ארגון האוסף מתנות פרטיות עבור המרכז הרפואי סנט ג'וזף באזור לקסינגטון.
ב-1989, הכנסייה של פלטשר ביקשה ממנו להתנדב ככומר ללא תשלום, אבל עם השנים, הוא התחיל לחקור כמה מן הדוקטרינת של הכנסייה, ונטה להזדהות עם זרם האוונגליזם.
כתוצאה מכך, הוא עזב את הזרם הבפטיסטי הפרימיטיבי ב-1994 והצטרף לכנסייה בפטיסטית אחרת.
במסדרת תפקידו בכנסייה, התוודע פלטשר ב-1990 לקבוצה של שמרנים חברתיים אשר השתלטו על המפלגה הרפובליקנית במחוז פאייט.
כעבור זמן מה, הוא קיבל הזמנה להיות חבר בוועדה הרפובליקנית המחוזית.
ב-1994 הוא נבחר לבית הנבחרים של קנטקי, אחרי שגבר בבחירות על מועמדת המפלגה הדמוקרטית לזלי טראפ.
הוא ייצג את המחוז ה-78 של קנטקי ושירת בוועדת העוני של בית הנבחרים ובכוח המשימה להשכלה גבוהה.
נוסף על כך, הוא נבחר על ידי המושל פול פאטון לסייע בהגיית ועריכת רפורמה במערכת הבריאות של המדינה.
כתוצאה מעריכת שינויים במחוזות הבחירה של קנטקי ב-1996, המחוז שייצג פלטשר אוחד לאחד שיוצג בידי עמיתו הרפובליקני סטן קייב.
במקום להתמודד בתוך המפלגה הרפובליקנית מול קייב על ייצוג המחוז, החליט פלטשר להתמודד למחוז הקונגרס השישי של קנטקי בבית הנבחרים של ארצות הברית בהמשך אותה השנה.
לאחר שזכה בבחירות המקדימות הרפובליקניות במהלכן גבר על שני מועמדים אחרים, הובס פלטשר בבחירות הכלליות בידי סקוטי באסלר, חבר בית הנבחרים המכהן מטעם המפלגה הדמוקרטית, בפער של יותר מ-25,000 קולות.
ב-1998 פרש באסלר מבית הנבחרים במטרה להתמודד למושב הריק של קנטקי בסנאט של ארצות הברית שהתפנה עקב פרישתו של הסנאטור ונדל פורד.
פלטשר זכה בבחירות המקדימות הרפובליקני לייצוג מחוז הקונגרס השישי בבית הנבחרים האמריקאי בקלות, ובבחירות הכלליות ניצב פלטשר בפני ארנסטו סקורסון הדמוקרטי.
העיתון "לקסינגטון הראלד-לידר" תיאר את המירוץ בין השניים כ"דו-קרב קלאסי בין השמאל לימין".
פלטשר התנגד בתוקף להפלות מלאכותיות, תמך במערכת מיסים "שטוחים ופשוטים והוגנים יותר", וקרא להחזיר את רוב כספי החינוך הפדרלי לקהילות המקומיות.
סקורסון תמך בזכויות הפלה, גרס שמס שטוח הוא רגרסיבי למדי, ותמך במבחני ותקני חינוך מדינתיים.
פלטשר ניצח את סקורסון כשזכה ב-104,046 מקולות הבוחרים לעומת 90,033 קולות להם זכה סקורסון.
בתוך חודשים ספורים מוושינגטון הבירה, נבחר פלטשר למנהל הקשר בין 17 חברי המפלגה הרפובליקנים הטריים שנבחרו לבית הנבחרים.
הוא התמנה לחבר בוועדה לחינוך ולכוח עבודה, וג'ון ביינר, יו"ר ועדת המשנה ליחסי עובד-מעביד, בחר בפלטשר לשמש כסגנו.
המטרה של הוועדה הייתה בין היתר לפקח על הכללים של תוכניות הבריאות המוענקות בידי מעסיקים, ואף על פי שהיה זה נדיר עבור חבר טרי בבית הנבחרים לעלות בסולם ההנהגה של מפלגתו, ייחס ביינר את ניסיונו של פלטשר בתחום הרפואי ועבודתו על רפורמה במערכת הבריאות של קנטקי כסיבה לקידומיו הפוליטיים.
פלטשר כיהן גם כחבר בוועדות התקציב והחקלאות של בית הנבחרים.
ביוני 1999 נתן פלטשר את חסותו לתיקון חוק למניעת אלימות נוער, שאפשר לבתי ספר מחוזיים להשתמש בקרנות פדרליות לפיתוח תוכניות לימודים הכוללות אלמנטים שנועדו לקדם ולהגביר את המצפן המוסרי של התלמידים.
מאוחר יותר, פלטשר הועבר לוועדת האנרגיה והמסחר ונבחר ליו"ר ועדת המשנה למדיניות בנושא בריאות.
במהלך הדיון על הצעת חוק זכויות החולה, התנגד פלטשר להצעה דמוקרטית שתאפשר ליחידים לתבוע את ארגוני הבריאות שלהם (קופות החולים), ובכך העדיף הצעת חוק מגבילה יותר שהרחיבה את יכולתו של המטופל לערער על החלטות קופות החולים.
רופאים רבים בשדולה הרפובליקנית חשו כי הצעת החוק של מפלגתם לא הטיבה עם החולים, אך פלטשר היה יוצא דופן בולט ביחד הסנאטור ביל פריסט מטנסי.
עמדתו של פלטשר עלתה לו בתמיכת האיגוד הרפואי של קנטקי.
לאחר שתרם למסע הבחירות שלו נגד סקורסון ב-1998, האיגוד הרפואי של שנטקי הביע את תמיכתו בהחלטתו של סקוטי באסלר להתמודד מחדש למושב של פלטשר ב-2000. עם זאת, באסלר גרף 35% בלבד מקולות הבוחרים לעומת 53% שגרף פלטשר.
שנים עשר האחוזים שנותרו נגרפו בידי המועמד העצמאי גייטווד גאלבריית'.
לאחר הבחירות שנערכו ב-2000, ניסח פלטשר הצעת פשרה שאפשרה לחולים לתבוע את קופות החולים שלהם בבית משפט הפדרלי, תוך כיסוי הוצאות כאב וסבל במענקים בני חצי מיליון דולר אמריקני.
בסופו של דבר המפלגה הרפובליקנית בחרה להעביר הצעת חוק בנושא של הנשיא ג'ורג' ווקר בוש, והצעת הפשרה של פלטשר ירדה לטמיון.
הוא נבחר מחדש לבית הנבחרים ב-2002.
ב-2002 עודד מיץ' מקונל, מנהיג המפלגה הרפובליקנית בסנאט של ארצות הברית, את פלטשר להתמודד למשרת מושל קנטקי והאחרון הקים ועדת גישוש לקראת התמודדות באותה השנה.
ב-2 בדצמבר 2002, הודיע פלטשר על התמודדותו לתפקיד יחד עם עזורו של מקונל, האנטר בייטס, כעמיתו למירוץ.
בראשית 2003, סטודנט רפובליקני בקולג' בשם קרטיס שיין קרא תיגר על מועמדותו של בייטס לתפקיד סגן המושל בהסתמך על אי-עמידתו בדרישות לתפקיד שנקבעו עבור סגן המושל בחוקת קנטקי.
על פי החוקה, על המועמדים לתפקידי המושל וסגנו להיות תושבי המדינה לפחות שש שנים טרם הבחירות.
מאוגוסט 1995 ועד פברואר 2002 שכרו בייטס ורעייתו דירה באלכסנדריה שבווירג'יניה, ואילו בייטס עבד במשרד עורכי דין בוושינגטון הבירה, ומאוחר יותר כראש מטהו של מקונל.
בוב הלרינגר, חבר לשעבר בבית הנבחרים של קנטקי מטעם פרוור של לואיוויל ומי שהיה עמיתו למירוץ של המועמד למושל קנטקי סטיב נון, הצטרף לתביעה נגד בייטס כטוען.
במרץ 2003 פסק שופט במחוז אולדהאם כי בייטס אינו עומד בקריטריונים שנקבעו בחוקה.
הוא הסתמך על העובדה כי בשנים 1995–2002 החזיק בייטס רישיון נהיגה של מדינת וירג'יניה, שילם מס הכנסה למדינת וירג'יניה, ו"באופן קבוע" לן והתגורר בדירתו שבווירג'יניה.
בייטס לא ערער על פסק הדין במטרה לאפשר לשופט להכריז על נבצרות בכרטיס לתפקיד המושל, מה שיאפשר לפלטשר לבחור בעצמו עמית אחר למירוץ, אופציה שלא הייתה ניתנת לו היה בייטס פורש מרצונו.
פלטשר בחר בסטיב פנס, לשעבר תובע פדרלי במחוז המערבי של קנטקי, כעמיתו החדש למירוץ.
הלרינגר המשיך את תביעתו בבית המשפט, וטען תחילה כי חוסר הכשירות של בייטס היה צריך לפסול גם את מועמדותו של פלטשר עצמו ולאחר מכן טען כי פלטשר לא היה צריך להכריז על עמית חדש למירוץ במקום עמית למירוץ שנפסל בשל אי-כשירות.
בית המשפט העליון של קנטקי דחה את הטענה ב-7 במאי 2003, אם כי החלטות השופטים לדחות זאת היו מגוונות והדעה הסופית קבעה ש"זהו 'תיק קרוב' לחוק, והלרינגר הציג סוגיות משפטיות ראויות לזמן ותשומת הלב של בית המשפט".
ועדת הבחירות המרכזית של המדינה הורו לכל פקידי הוועדה במחוז לספור את פתקי ההצבעה של "פלטשר ובייטס" כפתקים של "פלטשר ופנס".
בבחירות המקדימות שנערכו במפלגה הרפובליקנית, זכה פלטשר ב-53% מהקולות, וגבר על נון, שופטת מחוז ג'פרסון רבקה ג'קסון וחבר הסנאט של קנטקי וירג'יל מור.
בבחירות המקדימות של המפלגה הדמוקרטית ניצח בן צ'נדלר, התובע הכללי של קנטקי, את יושבת ראש בית הנבחרים של קנטקי ג'ודי ריצ'רדס.
צ'נדלר, נכדו של מושל קנטקי לשעבר האפי צ'נדלר, נפגע בימים הסופיים של מסע הבחירות במפלגה הדמוקרטית כאשר מתמודד שלישי, איש העסקים ברוס לאנספורד פרש מן המירוץ והביע את תמיכתו בריצ'רדס.
צ'נדלר זכה במועמדות הדמוקרטית רק בפער של 3.7 אחוזים ונאלץ לארגן מחדש את מסע הבחירות שלו.
כתוצאה מכך, פלטשר נכנס למסע הבחירות הכללי כמועמד שידו על העליונה.
בשל מימון שקיבל מאגודת המושלים הרפובליקנים, הוביל פלטשר על צ'נדלר מבחינת מימון בחירות.
שערורייה בה היה מעורב המושל הדמוקרטי המכהן פול פאטון במסגרתה קיבל שוחד מיני תמורת טובות הנאה, כמו גם מחסור צפוי של 710 מיליון דולר בתקציב הקרוב, פגעה בכל הסיכויים של המפלגה הדמוקרטית לנצח בבחירות הקרובות.
פלטשר הפיק תועלת ממגרעות אלה, והבטיח "לנקות את הבלגן" בבירה פרנקפורט, וזכה בבחירות כשלו 596,284 קולות בעוד צ'נדלר זכה ב-487,159 קולות.
בסך הכל, הרפובליקנים כבשו ארבעה מתוך שבעת המשרדים הציבוריים שקיומם עוגן בחוקת קנטקי ב-2003; טריי גרייסון נבחר למזכיר המדינה וריצ'י פארמר נבחר לנציב החקלאות.
פלטשר התפטר מתפקידו כחבר בבית הנבחרים של ארצות הברית ב-8 בדצמבר 2003 והושבע לתפקידו עוד באותו היום.
ניצחונו של פלטשר הפך אותו למושל הרפובליקני הראשון של קנטקי מאז 1971.
מיד עם כניסתו לתפקיד, שם פלטשר את פיתוח כלכלת קנטקי בראש מעייניו, וקנטקי דורג במקום הרביעי מבין כל מדינות ארצות הברית במספר המשרות שנוצרו במהלך כהונתו.
אחת הפעולות הראשונות שלו כמושל הייתה לארגן מחדש את הרשות המבצעת, תוך הרחבת מזכירי המחלקות בממשלת קנטקי מתשעה לארבעה-עשר.
הוא פיזר את ועדת מרוצי סוסים של קנטקי ובמקומה ייסד את רשות מרוצי סוסים של קנטקי במטרה לקדם ולהסדיר את תעשיית מרוצי הסוסים במדינתו.
כדי לשפר את ניהול תוכנית המדיקייד בקנטקי, הוא ביטל את תוקפן חלק מדרישות התוכנית וחשף תוכנית להתמקדות בשיפורים במערכת הבריאות, בניהול תועלת ובטכנולוגיה.
פלטשר גם השיק את קמפיין "הופכים את קנטקי לבריאה!", יוזמה לקידום אורח חיים בריא עבור תושבי קנטקי.
במשך כל תקופת כהונתו של פלטשר, הסנאט של קנטקי נשלט בידי הרפובליקנים, בעוד הדמוקרטים שלטו בבית הנבחרים של קנטקי.
כתוצאה מכך התקשה פלטשר להעביר חוקים שנתקבלו בבית המחוקקים.
בתחילת הדיון על תקציב מדינת קנטקי ב-2004, הוא הציג תוכנית רפורמה במסים, שלדבריו יחוללו נייטרליות ומודרניות במערך המיסים של המדינה.
התוכנית גובשה בשיתוף פעולה עם עוד שבעה מחוקקים דמוקרטים בבית הנבחרים, אך אף אחד מהם לא היה בתפקיד הנהגתי, ובעקבות זאת הוטחו בפלטשר ביקורות על כך שהוא ניסה לעקוף את מנהיגות בית הנבחרים.
ככל שהפולמוס על אודות התקציב נמשך, הרפובליקנים התעקשו לקשור את חבילת הרפורמה במס לתקציב המדינה המוצע, ואילו הדמוקרטים רצו להצביע על הצעדים בנפרד.
למרות ניסיונות של הרגע האחרון לפשרה בסיום הישיבה, לא העביר בית המחוקקים את חבילת הרפורמה במס ולא את תקציב המדינה.
הפגישה הווכחנית הסתיימה עם הישגים בודדים, בהם חיקוק "חוק הרג העובר", חוק נגד מחירים מופקעים, וכן חוק האוסר על ועדת השירות הציבורי של המדינה לאסדר ספקי אינטרנט בפס רחב מעבר להגבלות רשות התקשורת הפדרלית.
מושב בית המחוקקים לשנת 2004 היה המושב השני ברציפות שבו לא הצליח בית המחוקקים להעביר תקציב דו-שנתי; הפעם הראשונה הייתה בשנת 2002 בימי המושל פול פאטון.
כאשר השנה הפיסקלית הסתיימה ללא תקציב מאושר, האחריות על הוצאות המדינה נפלה על פלטשר.
כפי שהיה ב-2002, ההוצאות פוקחו ונשלטו בידי תוכנית הוצאות ביצועיות שנוצרה על ידי משרד המושל.
התובע הכללי של קנטקי, גרג סטמבו הדמוקרטי, הגיש תביעה לבית המשפט וביקש לקבוע את מידת הסמכויות של פלטשר ללא תימוכין חקיקתי.
תביעה דומה, שהוגשה לאחר מושב בית המחוקקים לשנת 2002 הגיעה למבוי סתום, והוגשה לבית המשפט כאשר בית המחוקקים העביר תקציב בישיבה מיוחדת לפני תום התביעה.
ביקורת שיפוטית שניתנה בידי שופט בית המשפט המחוזי של מחוז פרנקלין אישרה את תוכנית ההוצאות של פלטשר, אך אסרה הוצאות על פרויקטים ותוכניות הון חדשות.
בשלהי דצמבר 2004, קבע שופט אחר כי התוכנית של פלטשר יכולה להמשיך לשלוט בהוצאות עד סוף שנת הכספים ב-30 ביוני 2005.
ב-19 במאי 2005, בית המשפט העליון של קנטקי פסק ברוב של 3–4 כי בית המחוקקים פעל בניגוד לחוקה בכך שלא העביר תקציב וכי פלטשר פעל מחוץ הסמכות החוקתית שלו בכך שעשה שימוש בכספים ציבוריים שלא שהוקצו באופן ספציפי על ידי בית המחוקקים.
דעת הרוב דחתה את החריג של בית משפט קמא ל"שירותים חיוניים ספציפיים", בטענה שאם בית המחוקקים לא יצליח להקצות את הכספים הדרושים להפעלת הרשות המבצעת ברמה מתבקשת של שירותים בסיסיים, על הרשות המבצעת לשרת את האזרחים כמיטב יכולתה אם הם יראו את השירותים הללו כלא-מספקים".
נשיא בית המשפט העליון ג'וזף למברט התנגד, בטענה כי תוכנית ההוצאות הביצועיות הייתה הכרחית.
שני שופטים אחרים, בחוות דעת נפרדת, הסכימו עם הרוב כי המנדט החוקתי הפדרלי והממלכתי עדיין צריך להיות ממומן בהיעדר תקציב.
בהתנגדותם טענו כי האיום של השבתת הממשל יפעל כתמריץ לבית המחוקקים לעסוק בתקציב המדינה.
במסגרת ההחלטה לא ננקטו צעדים רטרואקטיביים לשינוי הפעולות אותן הגדירה כ"לא חוקתיות", אבל היא שימשה תקדים לכל מקרים עתידיים של אי-העברת תקציב.
ביוני 2004, מטוסו הרשמי של פלטשר גרם לבהלה ביטחונית שגרמה לפינוי קצר של משכן הקפיטול ובית המשפט העליון של ארצות הברית.
זמן קצר לאחר ההמראה בדרך לטקסי האשכבה של נשיא ארצות הברית לשעבר רונלד רייגן, הטרנספונדר במטוס של פלטשר תפקד בצורה לקויה, והוביל את פקידי נמל התעופה רונלד רייגן וושינגטון נשיונל לדווח על מטוס בלתי-מורשה שנכנס למרחב האווירי המוגבל של מחוז קולומביה.
שני מטוסי F-15 איגל שוגרו לחקור את המטוס, המטוס של פלטשר לווה ליעדו על ידי שני מסוקי UH-60 בלק הוק.
המטוס בן שלושים השנים מסוג קינג אייר, היה הבכור במודל שלו.
חקירה של רשות התעופה הפדרלית מצאה כי צוות מטוסו של פלטשר שמר על קשר רדיו עם פקידי התנועה האווירית וקיבל אישור להיכנס למרחב האווירי המוגבל.
החקירה קבעה כי שגיאות אנוש פקחי התנועה האווירית עוררו את הבהלה, ובעקבות האירוע אימצה רשות התעופה הפדרלית מדיניות למניעת טעויות עתידיות בעלות אופי דומה.
חודש לאחר מכן הכריז פלטשר על תוכנית לאיחוד סמלי המדינה, זאת במטרה לשפר את תדמיתה הציבורית.
זמן קצר לאחר ההכרזה, הקומיקאים קרייג קילבורן וג'יי לנו הציעו מספר הצעות תוך התלוצצות לסיסמה החדשה של קנטקי בתוכניות שלהם The Late Late Show ו-The Tonight Show בהתאמה.
כתגובה, כתב פלטשר מכתב לשני הקומיקאים על אודות ההלצות שהריצו בתוכניותיהם והוזמן להופיע בשתי תוכניות האירוח.
משום שללנו היה קהל צופים גדול יותר ותוכניתו שודרה מוקדם יותר מתוכניתו של קילבורן, הסכים פלטשר להופיע ב-The Tonight Show, שם הוא העניק ללנו מחבט בייסבול תוצרת חברת "לואיוויל סלאגר" וסיפר בדיחות עוקצניות על היתרונות היחסיים של קנטקי ולוס אנג'לס, משום שאולפני התוכנית שכנו בלוס אנג'לס.
בסופו של דבר, ארבע סיסמאות עלו להצבעה באינטרנט וגם במרכזי טיולים בין-מדינתיים.
בדצמבר 2004 נבחרה הסיסמה "קנטקי: רוח חסרת מעצורים" כסיסמה המנצחת והודפס על שלטי חוצות, מסמכים רשמיים ומזכרות.
מחקר שנערך ב-2007 קבע כי 88.9% מתושבי קנטקי הרגישו לנכון להזדהות עם הסיסמה ועם הסמליל הנלווה אליה.
יתר על כן, 64% מהנסקרים באזור של 10 מדינות זיהו את הסיסמה ואת הסמליל, האחוז הגבוה ביותר של זיהוי מותג אחר שנבדק במחקר.
במחצית השנייה של 2004 הציע פלטשר שינויים בהטבות הבריאותיות לעובדי מדינת קנטקי ולגמלאים.
תוכניתו של פלטשר כללה הנחות לעובדי מדינה וגמלאים שהפגינו התנהגות בריאה, במסגרת מה שכינה מעבר מיוזמות חולי ליוזמות בריאות.
מתוך הכרה כי הרפורמה תהא כרוכה בהוצאות כספיות ממקורות שוטפים, הציע פלטשר להגדיל ב-1% את שכרם של עובדי המדינה והגמלאים במטרה לקזז את העלויות הנוספות.
במושב מיוחד בן 15 יום העביר בית המחוקקים תוכנית שהקצתה 190 מיליון דולר אמריקני נוספים לביטוח הבריאות של עובדי המדינה והחזירה רבות מן ההטבות הנפוצות ביותר בתוכנית הביטוח הקודמת.
מיד לאחר שהכינוס המיוחד תם, איגוד מחנכי קנטקי הצביעו בעד ביטול השביתה שהציעו.
ב-8 בנובמבר 2004 חתם פלטשר על צו הוצאה להורג לתומאס קלייד בולינג, שהורשע ברצח כפול ב-1990 ונידון לעונש מוות בזריקת רעל.
קבוצת רופאים ביקשה לערוך בדיקה של ועדת הרישוי הרפואי של קנטקי, כדי לקבוע האם יש לבטל את הרישיון הרפואי של פלטשר בגין פעולה זו.
מדינת קנטקי דורשת מרופאי המדינה לפעול לפי קווי היסוד של האיגוד הרפואי האמריקאי (American Medical Association), האוסרת על רופאים לקחת חלק בהוצאות להורג.
ביום 13 בינואר 2005, מצאה ועדת הרישוי הרפואי כי פלטשר פעל בתפקידו כמושל ולא כרופא כאשר חתם על הצו, וקבע כי רישיונו אינו כפוף לחילוט בגין אותה פעולה.
במהלך ישיבת בית המחוקקים ב-2005, הציע פלטשר שוב את תוכנית הרפורמה במס, ובסוף הפגישה העבירו שני בתי בית המחוקקים את הרפורמה.
התוכנית העלתה מיסים על סיגריות ומשקאות אלכוהול, כמו גם מיסים על שירותי טלוויזיה לוויינית וחדרי מוטל.
בתי עסק היו נתונים גם למס קבלות ברוטו.
כדי להקל על רפורמת המס הופחתו מיסים שנגבו מחברות ותאגידים, כמו גם מיסים על הכנסה לעצמאיים שהרוויחו פחות מ-75,000 דולר בשנה, ו-300 אלף בעלי משכורות נמוכות נפטרו לחלוטין ממס הכנסה.
בית המחוקקים העביר בנוסף תקציב לשארית השנתיים שנותרו לכהונת המושל, ביטלה את חוקי המימון הציבורי של המדינה והעבירה הנחיות תזונה חדשות לבתי הספר.
"שיטת הכישורים" היא תהליך של קידום והעסקת עובדים ממשלתיים על בסיס יכולתם לבצע עבודה, ולא על בסיס הקשרים הפוליטיים שלהם.
במאי 2005 החל התובע הכללי של קנטקי, גרג סטמבו, לחקור את טענות לפיהן ממשלת פלטשר עקפה את שיטת הכישורים של המדינה להעסקת עובדים ממשלתיים, קידומם, הורדתם בדרגה ופיטורים תוך קבלת החלטות על בסיס נאמנותם הפוליטית של העובדים.
החקירה התעוררה עם תלונה בת 276 עמודים שהוגשה בידי דאגלס וו.
דורטינג, עוזר מנהל הסגל של סוכנות התחבורה של קנטקי.
פלטשר, ששהה בעת פתיחת החקירה במשלחת מסחרית ביפן, הודה עם פרסום הידיעה על החקירה במסיבת עיתונאים מקוונת כי ייתכן שמשרדו עשה "שגיאות" בכל הנוגע לגיוס שנבע מכך שלא היה לו הליך רשמי לטיפול בהמלצות עבודה.
חבר מושבעים גדול החליט ביוני 2005 לחקור את האישומים נגד הממשל של פלטשר.
עד אוגוסט, חבר המושבעים הגיש כתבי אישום נגד תשעה פקידי ממשל, בהם יו"ר המפלגה הרפובליקנית של קנטקי דארל ברוק ג'וניור ומזכיר התחבורה בפועל ביל נייגברט.
כל כתבי האישום היו בעוון קנוניה, למעט כתבי האישום שהוגשו נגד הממונה על השירותים המנהליים דן דרווין, אשר הואשם ב-22 עבירות (20 סעיפים של עבירות עדות שקר ו-2 סעיפים של הדחת עד) בנוסף ל-13 עבירות אחרות.
ב-29 באוגוסט העניק פלטשר חנינה לתשעת פקידי הממשל שהוגשו נגדם כתבי אישום.
לעומת זאת, הוא החליט שלא להעניק לעצמו חנינה.
למחרת, הוא נקרא להעיד בפני חבר המושבעים הגדול, אך סירב לענות על כל שאלה, תוך התייחסות להתיקון החמישי לחוקת ארצות הברית נגד הפלה מלאכותית.
באמצע ספטמבר, אחרי שהעניק את החנינות, סקר של העיתון "קורייר-ג'ורנל" מצא כי פלטשר זוכה ל-38 אחוזי תמיכה, והשתווה באחוזי תמיכתו לקודמו פול פאטון, שהתמיכה בו צנחה לשפל במהלך שערוריית המין שהאפילה על כהונתו.
ב-14 בספטמבר 2005 פיטר פלטשר תשעה עובדים, בהם ארבעה מתוך תשעת העובדים שהעניק להם חנינה שבועיים קודם לכן.
הוא נימק את הפיטורים באומרו: עם זאת, המושל לשעבר וחבר הסנאט של קנטקי מטעם המפלגה הדמוקרטית ג'וליאן קרול, מתח ביקורת על פלטשר על שלא פיטר את פקידי הממשל באותה העת בה העניק את החנינות.
פלטשר קרא גם לפיטורו של הפקיד הרפובליקני דארל ברוק ג'וניור, בשל מערובתו בשערוריית שיטת הכישורים.
הוועד הפועל של המפלגה הרפובליקנית התכנס ב-17 בספטמבר, אך לא התערב בהחלטתו של פלטשר שלא לפטר את ברוק.
חבר המושבעים הגדול המשיך בחקירתו, והגיש חמישה כתבי אישום נוספים אחרי שפלטשר פטר את עצמו מקבלת חנינה.
שניים הוגשו נגד אנשיו, ושניים אחרים הוגשו נגד יועצים שסיפקו את שירותיהם ללא תשלום עבור פלטשר.
החמישי הוגש נגד המזכיר בפועל נייגברט על נקמתו בחושף שחיתות.
רק כתב האישום הנוסף נגד נייגברט הוגש כביכול לאחר שפלטשר הוציא את החנינה.
ב-24 באוקטובר 2005 הגיש פלטשר בקשה לשופט בית המשפט המחוזי בפרנקלין, ויליאם גרהם, להורות לחבר המושבעים הגדול להפסיק את הגשת כתבי אישום בגין עבירות שבוצעו טרם הוצאת החנינה, ורק את שמותיהם של הנאשמים ניתן היה לכלול בדוח הסופי של חבר המושבעים.
ב-16 בנובמבר פסק גרהם כי חבר המושבעים הגדול ימשיך להגיש כתבי אישום אך בהוראה נפרדת דחה את כתבי האישום נגד אנשיו של פלטשר והיועצים שעבדו ללא תשלום, בטענה כי הם כלולים ברשימת הנאשמים שזכו לחנינה.
גרהם לא התייחס בפסיקתו על הגשת כתב האישום האחרון נגד נייגברט.
בית המשפט לערעורים של קנטקי אישר את פסק הדין של גרהם ב-16 בדצמבר.
מיד לאחר פסיקת בית המשפט לערעורים, הודיע פלטשר על כוונתו לערער על פסק הדין לבית המשפט העליון של קנטקי.
ארנסט "ארני" דיגרגוריו הוא כדורסלן עבר אמריקאי, אשר שיחק בליגת ה-NBA בין השנים 1973–1978.
דיגרגוריו נולד בעיר נורת' פרובידנס שברוד איילנד, ובין השנים 1969–1973 למד בפרובידנס קולג'.
בקבוצת הכדורסל של פרובידנס שיחק תחת המאמן חבר היכל התהילה לעתיד דייב גאוויט, ולצד שחקן האולסטאר לעתיד מרווין בארנס.
בעונת 1972/1973 הוביל את קבוצתו לפיינל פור טורניר אליפות המכללות, לראשונה בתולדות המועדון, עם ממוצעים של 24.5 נקודות ו-8.6 אסיסטים למשחק.
במשחק רבע הגמר קלע דיגרגוריו 30 נקודות בניצחון מול אוניברסיטת מרילנד, ובחצי הגמר קלע 32 אך קבוצתו הפסידה מול אוניברסיטת ממפיס.
בדראפט ה-NBA 1973 נלקח דיגרגוריו בבחירה השלישית על ידי קבוצת באפלו ברייבס, במדיה שיחק בארבע עונותיו הראשונות בליגה.
ב-1 בינואר 1974 קבע שיא קריירה ושיא מועדון של 25 אסיסטים במשחק מול פורטלנד טרייל בלייזרס.
בסיום עונתו הראשונה זכה בתואר רוקי העונה לאחר שקלע 15.2 נקודות בממוצע למשחק והוביל את כל שחקני הליגה בממוצע אסיסטים למשחק (8.2) ובאחוזי קליעה מקו העונשין (90.2%).
במהלך עונתו השנייה סבל מפציעה קשה בברכו, ומאז ועד לסיום הקריירה לא הצליח לשחזר את יכולתו מעונת הרוקי המוצלחת.
בקיץ 1977, לאחר ארבע עונות עם הברייבס, הועבר בטרייד ללוס אנג'לס לייקרס, ובפברואר 1978 שוחרר וחתם על חוזה בבוסטון סלטיקס.
בסיום עונת פרש ממשחק, בגיל 27.
ממוצעיו הכוללים לאורך חמש עונותיו ב-NBA הם 9.6 נקודות, 2.0 ריבאונדים ו-5.1 אסיסטים למשחק.
ארנסט אלברט "ארני" קלברלי היה כדורסלן ומאמן כדורסל אמריקאי, אשר שיחק בליגת ה-BAA בין השנים 1946–1949.
קלברלי נולד בעיר פוטאקט שברוד איילנד, ובין השנים 1943–1946 למד באוניברסיטת רוד איילנד.
בעונת 1945/1946 העפילה רוד איילנד לגמר "טורניר ההזמנה הלאומי" (NIT), אשר נחשב באותה תקופה לטורניר המכללות היוקרתי ביותר, אך הפסידה במשחק הגמר מול אוניברסיטת קנטקי, בתוצאה 45–46.
בשנת 1946 הצטרף לקבוצת פרובידנס סטימרולרס, לקראת עונת הבכורה של ליגת ה-BAA (לימים ליגת ה-NBA).
בעונתו הראשונה הוביל את כל שחקני הליגה עם ממוצע של 3.4 אסיסטים בממוצע למשחק, אליהם הוסיף 14.3 נקודות למשחק (מקום שישי בליגה), ונבחר לחמישייה השנייה של העונה.
גם בעונה הבאה הוביל את ה-BAA באסיסטים, עם 2.5 בממוצע למשחק.
בסיום עונתו השלישית התפרק מועדון הסטימרולרס, וקלברלי פרש ממשחק, בגיל 25 בלבד.
ממוצעיו הכוללים לאורך הקריירה הם 11.9 נקודות ו-3.5 אסיסטים למשחק.
בכל 3 עונותיה סיימה פרובידנס עם מאזן ניצחונות שלילי, ומאזנה הכולל היה 46 ניצחונות ו-122 הפסדים (27.4%).
בין השנים 1957–1968 שימש כמאמן קבוצת הכדורסל של אוניברסיטת רוד איילנד.
ב-20 באוקטובר 2003 נפטר קלברלי, לאחר סיבוך בניתוח השתלת קוצב לב.
ארני תור סיגורדסון (באיסלנדית: Árni Þór Sigurðsson; נולד ב-30 ביולי 1960 בריקייוויק) הוא פוליטיקאי ודיפלומט איסלנדי.
ארני תור סיגורדסון הוא בעל תואר בכלכלה ורוסית מאוניברסיטת אוסלו.
לאחר קבלת התואר הוא המשיך בלימודי רוסית במוסקבה.
במשך 13 שנים הוא היה חבר עיריית ריקייוויק והיה אחראי על נושאי החינוך, תכנון עירוני.
בשנים 1994–2006 היה יושב ראש דירקטוריון של הנמל.
בשנת 2007 ארני תור סיגורדסון נבחר לאלת'ינג מטעם תנועת השמאל הירוק.
הוא כיהן בפרלמנט עד לשנת 2014. בתקופה זו היא כיהן כסגן יושב ראש הפרלמנט בשנים 2009–2010 וב-2012–2013. כמו כן הוא היה יושב ראש הסיעה.
בשנת 2015 הוא מונה לשגריר לענייני ארקטיקה.
בדצמבר 2017 הוא החליף את קריסטין א.
ארנאדוטיר בתפקיד שגריר איסלנד בפינלנד.
בהיותו בתפקיד זה הוא נציג המדינה גם במדינות הבלטיות ואוקראינה.
ב-2020 החל את כהונתו כשגריר איסלנד ברוסיה, ומשם הוא שימש גם כשגריר לא תושב באוזבקיסטן, אזרבייג'ן, ארמניה, בלארוס, טג'יקיסטן, טורקמניסטן, מולדובה, קזחסטן וקירגיזסטן.
ב-2023 איסלנד החליטה לסגור את שגרירותה ברוסיה ובכך הוא סיים את כהונתו.
בהמשך אותה שנה הוא מונה לשגריר איסלנד בדנמרק.
ארני (ארנסט) סאבלה הוא שחקן תיאטרון וקולנוע אמריקאי.
הוא ידוע בעיקר בדיבובו של פומבה מסרטי מלך האריות, כמעט בכל הסרטים והסדרות.
שיחק את מר דונלד טווינקסטי בקרובים רחוקים מאוד, את לאון קארוסי בהצלצול הגואל והופיע במספר מחזות בתיאטראות ברודוויי.
סאבלה נולד בספטמבר 1949 בוסטצ'סטר, ניו יורק ולמד אמנות תיאטרון באוניברסיטת מיאמי כשתוך כדי לימודיו הופיע בתיאטרון "Jerry Herman Ring Theatre" בתפקידים קטנים.
הוא החל את משחקו ב-1976 במחזה המוזיקלי "The Robber Bridegroom".
כמו כן השתתף במחזות "Little Johnny Jones" מ-1982, ברנשים וחתיכות מ-1992, דבר מצחיק קרה לי בדרך לפורום מ-1996, איש למנשה מ-2002 וצ'ריטי המתוקה מ-2005.
הופיע לראשונה בטלוויזיה בסדרה Broadway on Showtime מ-1980 ובמשך השנים הופיע בעשרות סדרות וסרטים.
מתפקידיו הידועים הוא פומבה ממלך האריות של 1994 ובמרבית בסרטי ההמשך שלו, קאר סלמיאן מחידון האשליות מאותה שנה, אלדו הופר ב-"In & Out" ומאורי מהצילו!
עכבר בבית!, שניהם מ-1997 ולואו דונטלי בסדרה "It's Your Move" מ-1984 עד 1985. השתתף גם בהופעות קטנות שונים כמו בנשואים פלוס, סיינפלד, חופשי על הבר, עולם אחר וסאטרדיי נייט לייב, בו שר את האקונה מטטה, לצד שותפו למשחק נייתן ליין.
הוא נשוי מאז 1999 לשריל, כשנפגשו לראשונה מאחורי הקלעים של המחזמר דבר מצחיק קרה לי בדרך לפורום מ-1996. אשתו עובדת כמתכנתת מחשבים בעיר מגוריהם.
אבודים בניו יורק – 1999
מלך האריות 3: האקונה מאטאטה – 2004
משמר האריות – השאגה חוזרת – 2015
ארניקה (שם מדעי: Arnica) הוא סוג של צמח רב שנתי עשבוני ממשפחת המורכבים.
השם "ארניקה" ככל הנראה נגזר מהמילה "ארני" שמשמעותה ביוונית "טלה" (גור הכבש), בהתייחס לעלים הרכים והשעירים של הצמחים.
ארניקה ידועה גם בשמות "טבק ההרים" ובטעות גם בשני השמות "רעל הנמר" ו"רעל הזאב" – שני שמות שהיא חולקת עם הצמח אקוניטון שהוא סוג צמח אחר לחלוטין.
המינים "ארניקה מצויה" ו"ארניקה מבויתת" (תת-אלפיני) קיימים בעיקר באזורים הממוזגים של מערב אמריקה הצפונית, עם כמה מינים שמקורם באזורי החוג הארקטי של צפון אירואסיה וצפון אמריקה.
מינים אחדים, כגון "ארניקה מונטנה" ו"ארניקה chamissonis", מכילים הלנילין , שהוא מרכיב מרכזי בהכנות רוקחיות אנטי דלקתיות (המשמש בעיקר עבור סוגים שונים של פציעות מכות וחבורות).
מינים שונים של "ארניקה" משמשים כצמחי מזון על ידי פגיות של מינים מסוימים של פרפראים, כולל Bucculatrix arnicella.
"ארניקה" סווגה בעבר כחלק ממשפחת ה-Senecioneae מכיוון שהצמח מכיל פרחי פאפוס בעלי זיפים עדינים.
לצמחי "ארניקה" יש גבעולים זקופים עם שורשים עמוקים שלרוב אינם מסועפים.
העלים המנוגדים הפלומתיים שלהם פונים לעבר קודקוד הגבעול.
לרוב יש לצמחים פרחים גדולים צהובים או כתומים, בגובה של כ-6–8 סנטימטרים וברוחב של 10–15 סנטימטרים עם פרחים רבים מתצורות שונות.
לפילרי (חפה – עלה מתמחה הממוקמם מתחת לראש הפרח) יש שערות ארוכות אותן הוא מפיץ.
כל פילרי משויך לפרח קרני.
לפרחים יש ריח ארומטי קל.
אם לוקחים מהצמח במינון לא נכון זה יכול להיות מסוכן מאוד.
לפירות יש יש פלומה זיפית בהירה, בצבעי לבן או צהוב.
לצמח כולו יש ריח חזק ומובהק הדומה למרווה ולאורנים כאשר עלים מצמחים בוגרים נמעכים או נכתשים.
המין "ארניקה מונטנה", במקור מאירופה, משמש מזה זמן רב מבחינה רפואית, אך יעילות השימוש הזה טרם הוכחה.
"ארניקה מונטנה" מכיל את הרעלן הלנילין, שעלול להיות רעיל אם אוכלים כמויות גדולות של הצמח, ומגע עם הצמח יכול גם לגרום לגירוי בעור.
בישראל מגביל משרד הבריאות את השימוש בארניקה.
הצמח מותר לשיווק בבתי מרקחת בלבד.
ארניקה אקוליס – מזרח ארצות הברית מאלבמה לניו ג'רזי
ארניקה אנגוסטיפוליה – ארניקה צרת עלים – קנדה (מקולומביה הבריטית לקוויבק), ארצות הברית (מונטנה, איידהו, ויומינג, קולורדו); רוסיה, סקנדינביה
ארניקה סרנואה – ארניקה סרפנטין – קליפורניה, אורגון
ארניקה chamissonis – ארצות הברית, מערב הרוקי כולל אלסקה; קנדה (קולומביה הבריטית לקוויבק בתוספת שטחי יוקון וצפון מערב)
ארניקה קורדיפוליה – נמר עלים של לב, ארניקה לבבית – ארצות הברית מערבית לרוקי, אלסקה ומישיגן; קנדה (מקולומביה הבריטית לקוויבק בתוספת הטריטוריות הצפון-מערביות ויוקון)
ארניקה גרסיליס – ארניקה קטנת ראש – ארצות הברית (מונטנה, איידהו, ויומינג, קולורדו, אורגון, וושינגטון); קולומביה הבריטית, אלברטה, השטחים הצפון-מערביים
ארניקה לאנסולאטה – ארצות הברית מערבית להרי הרוקי אלסקה, מיין, ניו המפשייר, ורמונט, מדינת ניו יורק; קנדה (קולומביה הבריטית, קוויבק, ניו ברנזוויק)
ארניקה לינגינגי – ארניקה נודדת – קמצ'טקה, אלסקה, יוקון, הטריטוריות הצפון מערביות, קולומביה הבריטית
ארניקה לונצופילה – ארניקה ארוכה – רוב קנדה; אלסקה, מונטנה, מינסוטה, דקוטה הדרומית
ארניקה לונגיפוליה – ארניקה ארוכה, ארניקה עלה – ארצות הברית מערב הרי הרוקי, קולומביה הבריטית, אלברטה
ארניקה לואיזיאנה – לייק לואיז ארניקה – קולומביה הבריטית, אלברטה
ארטיקה מאלוטופוס – האי הונשו ביפן
ארניקה מוליס – ארניקה שעירה, ארניקה צמרנית – ארצות הברית מערבית להרי הרוקי ואלסקה, ניו המפשייר, ורמונט; קנדה (מקולומביה הבריטית לקוויבק בתוספת שטחי יוקון והטריטוריות הצפון-מערביות)
ארניקה מונטנה – ארניקה הררית – מרבית אירופה וגרינלנד; התאזרח בהודו
ארניקה נבדנסיס – נבדה ארניקה – קליפורניה, אורגון, נבאדה, וושינגטון
ארניקה ovata – קולומביה הבריטית אלברטה, יוקון, ארצות הברית מערבית לרוקי
ארניקה פארי – ארניקה נודדת, הארניקה של פארי – קולומביה הבריטית, אלברטה, יוקון, ארצות הברית מערבית לרוקי
ארניקה פורסילדיורום – קמצ'טקה, שטחי צפון מערב יוקון
ארניושאפאטי (בהונגרית: Aranyosapáti) הוא כפר במחוז סבולץ'-סטמאר-ברג שבצפון מזרח הונגריה.
ארניושאפאטי הוקם בשנת 1950 לאחר איחוד בין שני כפרים: קופוצפאטי (Kopócsapáti) ורוורניוש (Révaranyos).
בכפרים שמרכיבים את ארניושאפאטי חיו יהודים שהיו כפופים לקהילת מאנדוק.
יהודים חיו בקופוצפאטי בתקופות זמן שונות, רבים מתושבי הכפר נרצחו בשואה.
יהודים חיו ברוורניוש בתקופות זמן שונות, רבים מתושבי הכפר נרצחו בשואה.
ארנונה גדות (נולדה ב-21 ביולי 1944) היא ציירת, אמנית וסופרת ישראלית.
גדות נולדה ולמדה בתל אביב.
סיפורה הראשון של גדות, "לאן נעלמו יובל ודריה, הידידים הנועזים", נדפס ב-1963 בהמשכים בשבועון "הארץ שלנו" ויצא לאור מאוחר יותר כספר בהוצאת עופר.
בשנות השבעים פיתחה וכתבה את סדרות ספרי הילדים "חבורת פופיק", "עופר ועופריקו" וחבורת צ'ופצ'יק, שזכו לאהדה רבה מהקוראים, אך גם לביקורת.
בשנת 1975 החלה גדות ללמוד גמולוגיה בלונדון והציגה בגלריה דוגית את תערוכת הציורים הראשונה שלה.
בשנת 1976 הציגה בגלריית צורי אוסף ציורי שמן ותערוכת בובות שיצרה.
"עד שהגיעה אל עולם הבובות עסקה ארנונה באלף ואחד עיסוקים ומלאכות.
היא ניקתה כלובים של קרנפים בגן החיות התנ"כי שבירושלים ועבדה תקופה מסוימת כצלמת שהתמחתה בעיקר בצילומי ילדים.
היא הרכיבה תכשיטים וכתבה למעלה מחמישים ספרי בלשים וספרים לילדים, 'אבל בכל הדברים האלו לא היה אף שמץ של השראה.
עבדתי כדי לפרנס את עצמי וחלמתי שיום אחד אוכל לעסוק אך ורק במה שאני רוצה'", סיפרה בראיון לסמדר שיר ב"מעריב".
גדות המשיכה לכתוב ספרי ילדים ומבוגרים ואף החלה לפרסם טורים הומוריסטיים ב"מעריב" בשנת 1989 ואף כתבה שאלות לתוכניות הטלוויזיה "מי רוצה להיות מיליונר?" ו"מלך הטריוויה".
גדות כתבה עשרות ספרים, לילדים ולמבוגרים, חלק מהם תחת שם העט ת.
יוסף ואחיו - סיפורי התנך (הוצאת נ' טברסקי, 1964)
חבורת צ'ופצ'יק והילדים מחבש (תל אביב: הוצאת ספרים נ.
הרפתקאות עֹפֶר וְעֹפֶרִיקו (תל אביב: הוצאת ספרית עֹפֶר, תשכ"ז)
כל-בו צחוק: תחביבים ושעשועים (תל אביב: הוצאת ספרית עֹפֶר, תשכ"ח)
ארבעה רֵעים במבצע גוש עציון (תל אביב: הוצאת ספרית עֹפֶר, תשכ"ח)
עֹפֶר וְעֹפֶרִיקוֹ בהרי האלפים (תל אביב: הוצאת ספרית עֹפֶר, 1968)
חבורת פופיק ותעלומת היהלומים (תל אביב: הוצאת ספרית עֹפֶר, 1969)
עֹפֶר וְעֹפֶרִיקוֹ בקרקס השמן והרזה (תל אביב: הוצאת ספרית עֹפֶר, 1970)
חבורת פופיק והמטוס האבוד (תל אביב: הוצאת ספרית עֹפֶר, תשל"ב)
רוני ונבחרת הבלשים על האי הבודד (תל אביב: הוצאת ספרית עֹפֶר, 1971) - ת.
רוני ונבחרת הבלשים במזרח הרחוק (תל אביב: הוצאת ספרית עֹפֶר, 1971) - ת.
רוני והחבורה בשרם-א-שיך (תל אביב: הוצאת ספרית עֹפֶר, 1975)- ת.
צרה צרורה (עם עובד ספרית שפן הסופר, 1979), איורים: דני קרמן
להיות ילדה (הוצאת ענבל, 1984)
שאגת האריה הדומם (ספריית מעריב, 1988)
תעלומת השגרירות הנטושה (ספריית מעריב, 1988)
בעקבות המטמון האבוד (ספריית מעריב, 1988)
להיות קטן, או, לו הייתי גר במדינת הענקים (ספריית מעריב, 1988)
להיות גדול, לא על אי בודד (ספריית מעריב, 1989)
365 ספורים: ספורי לילה טוב לכל יום מימות השנה / נוסח עברי - ארנונה גדות (תל אביב: ענבל, 1993)
המלך תות (ירושלים: שוקן לילדים, תשנ"ו 1996), איורים: נעם נדב
רובינסון נולד וגדל בסן דייגו שבקליפורניה לאימו ורניטר רובינסון, אח ל-3 אחיות ואח.
בנעוריו למד בתיכון "מורס" בעיר הולדתו ועם סיום התיכון למד בקולג' "מסה" באותה עיר.
בהמשך למד באוניברסיטת המדינה בסן דייגו.
ב-1971 החל את הקריירה ספורטיבית שלו.
ב-1972, עם סיום לימודיו, התגייס רובינסון לצבא ועם שחרורו המשיך את פעילותו הספורטיבית.
ב-1982 פרש מעיסוק בספורט והחל לאמן את נבחרת האתלטיקה של בקולג' "מסה" בו למד.
ב-2000 נפצע קשה בתאונת דרכים עם נהג שיכור ונאלץ לפרוש מעיסוק בספורט.
ב-2003, לאחר תהליך שיקום ארוך, מונה רובינסון למאמן נבחרת הקפיצות לרוחק של ארצות הברית לקראת אליפות העולם שנערכה באותה שנה.
ב-2005 עסק בהוראת אימון גופני וספורט ב"קולג'" מסה.
באותה שנה חלה בסרטן מוח והתמודד איתו עד סוף ימיו.
לאחר שעזב את עבודתו כמורה לספורט למד הנדסת בניין והחל לעסוק בבניית בתים (כולל ביתו שלו).
ב-2020 נדבק רובינסון בקורונה ונפטר.
באליפות ארצות הברית שנערכה ביוג'ין, אורגון בסוף יוני 1971 זכה רובינסון במדליית זהב בקפיצה לרוחק בתוצאה של 8.20 מטר, אחרי ג'יימס "באונסי" מור (8.04 מטר) והנרי היינס (7.90 מטר).
במשחקים הפאן-אמריקאיים שנערכו בסנטיאגו דה קאלי, קולומביה ב-3 באוגוסט אותה שנה הוא זכה במדליית זהב בקפיצה לרוחק בתוצאה של 8.02 מטר לפני ג'יימס "באונסי" מור (7.98 מטר) ומייק מייסון מקנדה (7.65 מטר).
בעת שירותו הצבאי, הוא השתתף במבחנים האמריקאים לאולימפיאדת מינכן (1972) שנערכו ביוג'ין בסוף יוני 1972, הוא זכה במדליית זהב בקפיצה לרוחק בתוצאה של 8.04 מטר, לפני רנדי ויליאמס (8.02 מטר) ופרסטון קרינגטון (8.02 מטר).
במשחקים האולימפיים עצמם הוא זכה במדליית ארד בתוצאה של 8.03 מטר, אחרי רנדי ויליאמס (8.24 מטר) והנס באומגרטנר ממערב גרמניה (8.18 מטר).
בשלב המוקדמות קבע תוצאה של 7.99 מטר ועלה מהמקום הרביעי.
חבריו לנבחרת רנדי ויליאמס ופרסטון קרינגטון קבעו בשלב המוקדמות תוצאות של 8.34 מטר ו-8.22 מטר בהתאמה.
על אף שירותו הצבאי ענד רובינסון סמל מחאה נגד מעורבות ארצות הברית במלחמת וייטנאם.
לאחר שחרורו מהצבא המשיך רובינסון את אימוניו האינטנסיביים ובמהלך 1975 השתתף במספר תחרויות במסגרת אליפות ארצות הברית באתלטיקה בהן זכה במקום ראשון בקפיצה לרוחק.